పుదుచ్చేరి కలెక్టర్‌పై విషప్రయోగానికి యత్నం.. కేసు నమోదు చేసిన సీబీ సీఐడీ
09-01-2021 Sat 06:59
సమావేశంలో మంచినీటి బాటిళ్లు అందించిన సిబ్బంది
కలెక్టర్ మూత తెరవగానే రసాయనం వాసన
తీవ్రంగా ఖండించిన లెఫ్టినెంట్ గవర్నర్ కిరణ్ బేడీ
పుదుచ్చేరి కలెక్టర్ పూర్వగార్గ్‌పై విష ప్రయోగానికి యత్నం జరిగినట్టు వార్తలు గుప్పుమన్నాయి. రంగంలోకి దిగిన సీబీ సీఐడీ అధికారులు ఈ అభియోగాలపై కేసు నమోదు చేశారు. ఇంతకీ ఏం జరిగిందంటే.. పుదుచ్చేరి లెఫ్టినెంట్ గవర్నర్ కిరణ్‌బేడీ వైఖరిని నిరసిస్తూ ముఖ్యమంత్రి నారాయణస్వామి నేతృత్వంలో రాజ్‌నివాస్ ఎదుట నిన్న ఆందోళన చేపట్టారు. ఆందోళన నేపథ్యంలో రాజ్‌నివాస్ వద్ద బందోబస్తు ఏర్పాట్లపై చర్చించేందుకు గురువారం కలెక్టరేట్‌లో అధికారులు సమావేశమయ్యారు.
సమావేశంలో పాల్గొన్న అధికారులకు 'స్విస్ ఫ్రెష్' అనే ప్రైవేటు కంపెనీకి చెందిన తాగునీటి బాటిళ్లను సిబ్బంది అందించారు. మంచి నీళ్లు తాగేందుకు కలెక్టర్ పూర్వగార్గ్ బాటిల్ మూత తెరవగానే ఏదో రసాయనం కలిపిన వాసన వచ్చింది. దీంతో అనుమానించిన ఆయన ఆ నీటిని తాగకుండా అధికారులకు అప్పగించి విషయం చెప్పారు. విచారణ జరపాలని ఆదేశించారు.
కలెక్టర్‌కు ఇచ్చిన బాటిల్ తప్ప మిగతా సీసాల్లో స్వచ్ఛమైన నీరే ఉన్నట్టు అధికారులు గుర్తించారు. విషయం తెలిసిన లెఫ్టినెంట్ గవర్నర్ కిరణ్ బేడీ ఈ ఘటనను తీవ్రంగా ఖండించారు. డీజీపీ బాలాజీ శ్రీవాస్తవ ఈ వ్యవహారంపై ప్రత్యేక దర్యాప్తునకు ఆదేశించినట్టు బేడీ తెలిపారు.
puducheri kalektarepai vishaprayogaaniki yatnam.. kesu namodu chesina cb cid
09-01-2021 Sat 06:59
samavesamlo manchineeti baatillu andinchina sibbandi
kalektar mootha teravagaane rasayanam vasana
teevramgaa khandinchina leftinent gavarnar kiran bady
puducheri kalektar poorvagaargeapai visha prayogaaniki yatnam jariginattu vaartalu guppumannayi. rangamloki digina cb cid adhikaarulu ee abhiyogaalapai kesu namodu chesaru. intakee yem jarigindante.. puducheri leftinent gavarnar kiranmbedy vaikharini nirasistuu mukhyamantri narayanaswamy netrutvamlo rajnivas eduta ninna aandolana chepattaru. aandolana nepathyamlo rajnivas vadda bandobastu erpatlapai charchinchenduku guruvaram kalektaretelo adhikaarulu samavesamayyaru.
samavesamlo palgonna adhikaarulaku 'swis fresh' ane praivetu kampeneeki chendina taguneeti baatillanu sibbandi andinchaaru. manchi neellu taagenduku kalektar purvagarg batil mootha teravagaane edho rasayanam kalipina vasana vachindi. deentho anumaaninchina aayana aa neetini tagakunda adhikaarulaku appaginchi vishayam cheppaaru. vichaarana jarapalani aadesinchaaru.
kalektareku ichina batil tappa migata seesaallo swachchamaina neere unnattu adhikaarulu gurtinchaaru. vishayam telisina leftinent gavarnar kiran bady ee ghatananu teevramgaa khandinchaaru. dgp balaji srivastava ee vyavahaarampai pratyeka daryaaptunaku aadesinchinattu bady telipaaru.